उपेक्षा- छोटे भाई-बहन के कारण, मेहमानों के कारण, किसी नए उपकरण के कारण या अन्य किसी भी वजह से यदि आप व्यस्त हो जाते हैं, तो बच्चा उपेक्षित महसूस करता है अथवा उसके किसी क्रिएशन पर आपका ध्यान न गया हो या जब वो आपसे कुछ शेयर करना चाहता हो और आप व्यस्त हों, वो आपके साथ बैठना चाहता हो और आप फोन पर बातें करने में बिज़ी हों, तो वो ख़ुद को उपेक्षित महसूस करता है. अक्सर देखा गया है कि जब मां फोन पर बात करती है, तो उस समय बच्चा मां का अटेंशन पाने के लिए कुछ ऐसा कर बैठता है कि वो बात नहीं कर पाती है. बच्चे हर समय माता-पिता का ध्यान ख़ुद पर चाहते हैं. न मिलने पर वो निगेटिव बिहेवियर करने लगते हैं, ताकि आप किसी भी तरह रिएक्ट करें और उसे आपका अटेंशन मिले.